**PROJEKTNI ZADATAK**

**VN 110-3/20**

PREDMET NABAVE: **Preventivna dezinfekcija, dezinsekcija i deratizacija**

Temeljem članak 4. Zakona o zaštiti pučanstva od zaraznih bolesti („Narodne novine“, broj 79/07, 113/08, 43/09, 130/17, 114/18, 47/20, 134/20) gradovi su obvezni osigurati provođenje mjera za zaštitu pučanstva od zaraznih bolesti propisane Zakonom te sredstva za njihovo provođenje kao i stručni nadzor nad provođenjem tih mjera.

Sukladno istom Zakonu, gradovi donose program mjera zaštite pučanstva od zaraznih bolesti prema kojem se provode i mjere obvezatne preventivne dezinfekcije, dezinsekcije i deratizacije.

Temeljem članka 10., stavka 2., točke 6. Zakona, osiguravanje provođenja dezinfekcije, dezinsekcije i deratizacije opća je mjera za sprječavanje i suzbijanje zaraznih bolesti.

Opće mjere za sprečavanje i suzbijanje zaraznih bolesti provode se između ostalog i na deponijima za odlaganje komunalnog otpada, u i oko stambenih objekata, na javnim površinama i javnim objektima u gradovima i naseljima te drugim objektima od javnozdravstvene i komunalne važnosti.

Dezinfekcija, dezinsekcija i deratizacija kao opća mjera provodi se radi održavanja higijene te smanjenja, zaustavljanja rasta i razmnožavanja ili potpunog uklanjanja prisustva mikroorganizama, štetnih člankonožaca (Arthropoda) i štetnih glodavaca.

Dezinsekcija kao opća mjera podrazumijeva mehaničke, fizikalne, biološke ili kemijske mjere koje se provode u cilju sprečavanja zadržavanja, razmnožavanja, smanjenja broja štetnih člankonožaca (Arthropoda) i održavanja njihovog broja ispod praga štetnosti, radi osiguranja kvalitetnih higijenskih i sanitarno - tehničkih uvjeta na propisanim površinama, prostorima i objektima.

Deratizacija kao opća mjera podrazumijeva mehaničke, fizikalne, kemijske i druge mjere kojima se stvaraju nepovoljni uvjeti za ulaženje, zadržavanje i razmnožavanje štetnih glodavaca, a koje se provode u cilju sprečavanja ulaženja, zadržavanja, razmnožavanja i smanjenja broja štetnih glodavaca na površinama, u propisanim prostorima i objektima.

Temeljem članka 12., stavka 1., točke 5. Zakona, provođenje preventivne i obvezne preventivne dezinfekcije, dezinsekcije i deratizacije, posebna je mjera za sprječavanje i suzbijanje zaraznih bolesti.

Temeljem Odluke o obveznoj preventivnoj dezinfekciji, dezinsekciji i deratizaciji na području Grada Zadra (“Glasnik Grada Zadra“, broj 9/00) Grad Zadar snosi troškove provedbe obvezne preventivne dezinfekcije, dezinsekcije i deratizacije na sljedećim površinama:

* na odlagalištima komunalnog otpada te divljim odlagalištima,
* na javnoj kanalizacijskoj mreži,
* na ruševinama i napuštenim objektima,
* na javnim prometnim površinama (ceste, nogostupi, trgovi, obale, pristaništa, javni prolazi, parkirališta, perivoji, parkovi, travnjaci, javne plaže i kupališta, otvoreni vodotoci),
* u zajedničkim prostorijama i dvorištima stambenih objekata,
* u septičkim jamama.

Poslovi koji su predmet ovog postupka nabave provode se u skladu sa sljedećim dokumentima:

* Programom mjera obvezatne preventivne dezinfekcije, dezinsekcije i deratizacije te suzbijanje komarca Aedes albopictus za područje Grada Zadra u razdoblju od 2017. do 2022.godine
* Provedbenim planom obvezatne preventivne dezinfekcije, dezinsekcije i deratizacije za područje Grada Zadra u 2021. godini
* Planom i programom mjera suzbijanja komarca Aedes albopictus za područje Grada Zadra u 2021. godini

Navedeni dokumenti sastavni su dio Projektne dokumentacije i ponuditelj ih je dužan proučiti radi davanja ponude, ispravnog ispunjavanja Troškovnika kao i same provedbe poslova.

Sve poslove potrebno je izvršiti u skladu sa Zakonom o zaštiti pučanstva od zaraznih bolesti („Narodne novine“, broj 79/07, 113/08, 43/09, 130/17, 114/18, 47/20, 134/20), Pravilnikom o načinu provedbe obvezatne dezinfekcije, dezinsekcije i deratizacije („Narodne novine“, broj 35/07, 79/07, 76/12) te drugim aktima koji reguliraju predmetno područje.